ΓΡΑΠΤΗ ΕΡΩΤΗΣΗ E-2630/96 υποβολή: Michl Ebner (PPE) προς την Επιτροπή (15 Οκτωβρίου 1996)

Θέμα: Εξυγίανση της αγοράς βοδινού κρέατος

Είναι γνωστό ότι στην περιοχή του Νότιου Τιρόλου, συνολικής έκτασης 740.000 εκταρίων, από την οποία 2,3% περιλαμβάνει οπωροφόρα, 0,7% αμπελώνες, 10% λειβάδια, 21% βοσκοτόπους, 1% γεωργικές καλλιέργειες, 42% δάση και 23% άγονο έδαφος, και σε υψόμετρο από 800 έως 2.000 μέτρα από τη στάθμη της θάλασσας εκτρέφονται συνολικά 140.000 βόδια σε 10.200 μονάδες 7

- για τη διατροφή των ζώων αυτών χρησιμοποιούνται τα ιδιωτικά βοσκοτόπια και λειβάδια των επιμέρους μονάδων, η εκμετάλλευση των οποίων έχει μεγάλη σημασία και για τη διατήρηση του φυσικού τοπίου 7

- οι γεωργικές εργασίες λαμβάνουν χώρα σε πλαγιές, οροπέδια και περιοχές με πυκνή βλάστηση, γεγονός που δυσχεραίνει τη λειτουργία των γεωργικών μονάδων 7

- η εκτροφή, για την παραγωγή τόσο γάλακτος όσο και κρέατος, αλλά κυρίως για την αναπαραγωγή των ζώων, είναι προσανατολισμένη στην υψηλή ποιότητα 7

- τα έσοδα από την πρωτογενή ή τη δευτερογενή παραγωγή συνιστούν το αποκλειστικό εισόδημα των γεωργικών οικογενειών 7

- η εκδήλωση της ασθένειας BSE και η συνακόλουθη μείωση της κατανάλωσης βοδινού κρέατος κατά 25 έως 30% είχαν ως αποτέλεσμα τη μείωση των τιμών στον τομέα της εκτροφής, η οποία οδήγησε σε εισοδηματικές απώλειες για τους κτηνοτρόφους, που σε ορισμένες περιπτώσεις απειλούν σοβαρά τη βιωσιμότητα των μονάδων τους.

Οι εξαιρετικά σκληρές συνθήκες παραγωγής στις ορεινές περιοχές, η πτώση των τιμών στον τομέα της εκτροφής βοοειδών λόγω της κρίσης της BSE, και οι απρόβλεπτη μείωση της παραγωγής κατά 25 με 30% λόγω των δυσμενών καιρικών συνθηκών, επιφυλάσσουν σοβαρότατες οικονομικές δυσχέρειες στους γεωργούς και κτηνοτρόφους σε ολόκληρη την περιοχή των Άλπεων. Στο πλαίσιο αυτό επισημαίνεται ότι στις ορεινές περιοχές δεν είναι δεδομένη η εφαρμοσιμότητα εναλλακτικών λύσεων στη συνήθη γεωργία.

Ποιες παρεμβάσεις και μέτρα σχεδιάζει η Επιτροπή για την αντιμετώπιση της έντονης κρίσης στην ορεινή οικονομία των Άλπεων, η οποία οφείλεται στην πτώση των τιμών στην κτηνοτροφία, και του συνακόλουθου κινδύνου εγκατάλειψης των ορεινών γεωργικών μονάδων, που θα είχε ως αποτέλεσμα την ερήμωση του τοπίου και του χώρου αναψυχής της περιοχής των Άλπεων;

Aπάντηση του κ. Fischler εξ ονόματος της Επιτροπής (4 Δεκεμβρίου 1996)

Από την αρχή του προβλήματος της εμφάνισης της σπογγώδους εγκεφαλοπάθειας των βοοειδών (ΣΕΒ), όλοι οι παραγωγοί βοείου κρέατος, τόσο από τις ορεινές περιοχές όσο και από τις πεδινές, έχουν πληγεί οικονομικά. Επομένως, η Επιτροπή έλαβε μέτρα για την ενίσχυση συνολικά της αγοράς βοείου κρέατος, (παρεμβάσεις, προγράμματα σφαγής, προγράμματα ιδιωτικής αποθεματοποίησης για τους μόσχους, αυξημένους πόρους εξαγωγής και συμπληρωματικές πληρωμές των παραγωγών, κλπ).

Προκειμένου να αντισταθμιστούν οι απώλειες οι οποίες προκλήθηκαν από την ΣΕΒ, το Συμβούλιο ενέκρινε την πρόταση της Επιτροπής για την παροχή επιπλέον στήριξης ύψους 850 εκατ. ECU στους παραγωγούς, τα δε κράτη μέλη μπορούν να χορηγήσουν ένα ανάλογο ποσό από τους εθνικούς προϋπολογισμούς τους προκειμένου να αντιμετωπισθούν οι εν λόγω απώλειες οι οποίες προκλήθηκαν απο την ΣΕΒ.

Το Συμβούλιο κατά τη σύνοδό του στις 18 Νοεμβρίου 1996 ενέκρινε μία μεσοπρόθεσμη μεταρρύθμιση στόχος της οποίας είναι η εξισορρόπηση της αγοράς ως αποτέλεσμα της μείωσης της κατανάλωσης βοείου κρέατος ((ΕΕ αριθ. L 296 της 21.11.1996, σ. 50 )).

Νωρίτερα, το Συμβούλιο κατά τη σύνοδό του στις 30 Οκτωβρίου 1996, ενέκρινε ένα περαιτέρω ποσό 500 εκατ. ECU για την κάλυψη των συνεχών σοβαρών δυσκολιών τις οποίες αντιμετωπίζουν οι παραγωγοί. Το ποσόν αυτό προορίζεται για την άμεση υποστήριξη των εισοδημάτων των παραγωγών ή για τον τομέα βοείου κρέατος. Η Επιτροπή επεξεργάζεται σήμερα τις αντίστοιχες προτάσεις.